SET ไร้ปัจจัยหนุน บ่ายคาดซึมต่อ
SET ภาคบ่ายซึมต่อ หลังจากตลาดไร้ปัจจัยหนุนช่วงนี้ พร้อมให้แนวรับ 1,510-1,500 จุด ส่วนแนวต้าน 1,525 จุด ขณะที่ มีประเด่นที่ต้องจับตาคือ การชำระหนี้ของกรีซจะมีขึ้นในช่วง มิ.ย.นี้
25 พ.ค. 2558

น.ส.ธีรดา ชาญยิ่งยงค์ ผู้ช่วยผู้อำนวยการฝ่ายวิเคราะห์หลักทรัพย์ บล.ฟิลลิป (ประเทศไทย) เปิดเผยถึงตลาดหุ้นไทยเช้านี้ (25 พ.ค.) ปรับตัวขึ้นในช่วงสั้น จากนั้นย่อตัวลงมา ภาพรวมเป็นลักษณะของการแกว่ง Sideway Down แม้ว่านักลงทุนต่างชาติจะซื้อสุทธิในตลาดหุ้น แต่ยังขายในตลาดอนุพันธ์ ทำให้ภาพการลงทุนของต่างชาติยังไม่เกิดชัดเจน ขณะทีนักลงทุนสถาบันยังขายเป็นหลัก อย่างไรก็ตามตลาดหุ้นไทยยังไม่มีปัจจัยหนุนในช่วงนี้
ส่วนตลาดหุ้นภูมิภาคเคลื่อนไหวทั้งแดนบวกและลบเฉลี่ยราว 0.5% ขณะที่ประเด็นสำคัญในช่วงนี้ คือ การชำระหนี้อีกครั้งของกรีซช่วงเดือนมิ.ย. นี้ว่าจะสามารถดำเนินการได้ตามกำหนดหรือไม่ แนวโน้มการลงทุนบ่าย คาดว่าตลาดหุ้นไทยยังซึมต่อ พร้อมให้แนวรับ 1,510-1,500 จุด ส่วนแนวต้าน 1,525 จุด
 
สรุป 5 หลักทรัพย์ที่มีมูลค่าการซื้อขายสูงสุดภาคเช้า
PLANB มูลค่าการซื้อขาย 668.40 ล้านบาท ปิดที่ 5.00 บาท ราคาไม่เปลี่ยนแปลง
PTT มูลค่าการซื้อขาย 511.38 ล้านบาท ปิดที่ 361.00 บาท ราคาไม่เปลี่ยนแปลง
AOT มูลค่าการซื้อขาย 459.79 ล้านบาท ปิดที่ 296.00 บาท ลดลง 7.00 บาท
ADVANC มูลค่าการซื้อขาย 448.80 ล้านบาท ปิดที่ 237.00 บาท ลดลง 3.00 บาท
SCN มูลค่าการซื้อขาย 378.57 ล้านบาท ปิดที่ 14.40 บาท เพิ่มขึ้น 0.50 บาท
 
ที่มา: สำนักข่าวอินโฟเควสท์